સિંગાપોરમાં ટેકનોલોજી બહુ ઝડપથી આવી જાય છે અને બહુ ઝડપથી ગાયબ પણ થઇ જાય છે. એનું કારણ છે કે અહીંના લોકો ગાંડા છે ગેઝેટો અને ટેકનોલોજી પાછળ. અહીંના બચ્ચા બચ્ચા પાસે હાથમાં iPhone4 (iPhone 3G કે iPhone 3G S નહીં) હોય છે. iPad હોવું એ અહીં બહુ મોટી વાત નથી. CRT ટીવી કે પ્લાઝમા ટીવી તો અહીં શોધે પણ જડે એમ નથી. LCD ટીવીના પણ હવે અહીં વળતા પાણી છે. ડિજીટલ કેમેરા કરતા લોકો DSLR વધૂ વાપરે છે. જ્યારે પણ આવા શો થાય ત્યારે પબ્લિક અહીં ભરી ભરીને બદલાતી ટેકનોલોજી પ્રમાણે વસ્તુઓ ખરીદતા હોય છે. આ વખતે લોકોએ ઢગલાબંધ LED TV ખરીદ્યા છે. (ફક્ત 700 સિંગાપોર ડોલરમાં 32" LED TV) આજ કાલ સિંગાપોરનો ડોલર પણ મજબૂત છે એટલે વસ્તુ પહેલા કરતા સસ્તા ભાવમાં પડે છે.